ગુજરાત અને હિમાચલ પ્રદેશમાં ચૂંટણી ચાલતી હતી ત્યાં સુધી એક સમજાવટથી આ ફિલ્મ દર્શાવાઈ નહીં. હવે રાજસ્થાનમાં ચૂંટણી આવી રહી છે ત્યારે- રાજપૂતોના રાજસ્થાનમાં ચૂંટણી ટાણે મહારાણી વસુંધરા રાજે કોઈ જોખમ ઉઠાવવા તૈયાર નથી. કોંગ્રેસ પાર્ટી પણ જાણે છે કે, રાજસ્થાન વિધાનસભાની ૨૦૦ પૈકી ૬૦ જેટલી બેઠકોમાં રાજપૂતોનું વર્ચસ્વ છે. રાજસ્થાને ભૈરોસિંઘ શેખાવતથી માંડીને વસુંધરા રાજે જેવાં તથા કોંગ્રેસી અશોક ગેહલોત જેવા રાજપૂત મુખ્યમંત્રીઓ આપ્યા છે. આ સ્થિતિમાં રાજસ્થાનમાં શા માટે રિસ્ક લેવું? સુપ્રીમ કોર્ટ આગળ ફરી એક વાર રાજસ્થાન સરકાર કાયદો અને વ્યવસ્થાના નામે ગુહાર લગાવશે. સુપ્રીમ કોર્ટને વિનંતી કરશે કે રાજપૂત સમાજની લાગણી દુભાય તેવી દહેશત છે.